Diari Oficial de la Generalitat Valenciana


Sumari del DOGV 9735, del 29-11-2023 (2023/11045)

RESOLUCIÓ de 5 de novembre de 2023, de la Sotssecretaria de la Conselleria de Sanitat, per la qual es concedeix autorització sanitària per a fecundació in vitro, inseminació artificial, banc de semen, banc d'embrions, laboratori de semen per a capacitació espermàtica, recuperació d'oòcits, banc d'oòcits a l'Hospital Vithas Valencia Consuelo, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9735

Data del DOGV
:   29-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/11774


Data del document
:   05-11-2023

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 5 de novembre de 2023, de la Sotssecretaria de la Conselleria de Sanitat, per la qual es concedeix autorització sanitària per a fecundació in vitro, inseminació artificial, banc de semen, banc d'embrions, laboratori de semen per a capacitació espermàtica, recuperació d'oòcits, banc d'oòcits a l'Hospital Vithas Valencia Consuelo, de València. [2023/11167]  
María Campos Martínez va presentar sol·licitud de concessió d'autorització sanitària per a fecundació in vitro, inseminació artificial, banc de semen, banc d'embrions, laboratori de semen per a capacitació espermàtica, recuperació d'oòcits, banc d'oòcits a l'Hospital Vithas Valencia Consuelo, situat al carrer de Callosa d'en Sarrià, 12, 46007de València, amb data 10 de desembre de 2021.  
La direcció general competent en matèria d'assistència sanitària, el director del Programa de trasplantaments de la Comunitat Valenciana i la Inspecció informen favorablement l'autorització sanitària sol·licitada.  
  
Fonaments jurídics  
- Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
- Reial decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'estableixen requisits de qualitat i seguretat.  
- Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
- Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Ordre 7/2017, de 28 d'agost de 2017, de la Conselleria de Sanitat Universal i Salut Pública per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
  
Vist l'expedient instruït a aquest efecte, els preceptes legals esmentats i els altres d'aplicació pertinent, resolc:  
  
Concedir a l'Hospital Vithas Valencia Consuelo l'autorització sanitària per un període de quatre anys per a:  
Fecundació in vitro (responsable Alba Martí Alemany),  
Inseminació artificial (responsable Alba Martí Alemany),  
Banc de semen (responsable Alba Martí Alemany),  
Banc d'embrions (responsable Alba Martí Alemany),  
Laboratori de semen per a capacitació espermàtica (responsable Alba Martí Alemany),  
Recuperació d'oòcits (responsable José María Martín Vallejo),  
Banc d'oòcits (responsable José María Martín Vallejo).  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta sotssecretaria, i podrà donar lloc a la revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució es notifica als interessats amb l'advertiment que no esgota la via administrativa i que, contra aquesta, poden interposar recurs d'alçada davant el conseller de Sanitat, en el termini d'un mes, comptat a partir de l'endemà de la data de notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de novembre de 2023.- El sotssecretari: Álvaro Cuadrado González.